ການປະທ້ວງ ຕໍ່ຕ້ານຮູບເງົາ ໝິ່ນປະໝາດ ອິສລາມ ຍັງດຳເນີນຢູ່ຕໍ່ມາ ໃນຫຼາຍ ປະເທດ (ວີດີໂອ)
ພວກປະທ້ວງ ຍັງສືບຕໍ່ສະແດງຄວາມໂກດແຄ້ນ ຢູ່ຕາມ ສະຖານທູດສະຫະລັດ ແລະພັນທະມິດ ຢູ່ໃນຫຼາຍໆປະເທດ ຕໍ່ຕ້ານຮູບເງົາ ໝິ່ນປະໝາດສາສະໜາອິສລາມ.
ກຳລັງຮັກສາຄວາມສະຫງົບຂອງອີຈິບ ໄດ້ປິດລ້ອມບໍລິເວນໃກ້ໆ ສະຖານທູດສະຫະລັດທີ່ກຸງໄຄໂຣຊຶ່ງເປັນນຶ່ງໃນບັນດາຫົວເມືອງ ຢູ່ໃນປະເທດທີ່ນັບຖືສາສະໜາອິສລາມທີ່ໄດ້ມີການໂຮມຊຸມນຸມ ປະທ້ວງຕໍ່ຕ້ານຮູບເງົາເຍາະເຍີ້ຍສາສະໜາອິສລາມ ທີ່ນຳອອກ ເຜີຍແຜ່ທາງອິນເຕີແນັດນັ້ນ ກຳລັງຮັກສາຄວາມສະຫງົບອີຈິບໄດ້ຈັບພວກປະທ້ວງຫຼາຍສິບ ຄົນໃນຄືນແລ້ວນີ້ ລຸນຫຼັງທີ່ໄດ້ມີການປະທ້ວງຢ່າງຮຸນແຮງທີ່ກຸງ ໄຄໂຣແລະຫົວເມືອງອື່ນໆ ຢູ່ໃນຫຼາຍໆປະເທດ ນັບແຕ່ຕູນີເຊຍໄປຫາອີຈິບ ຊູດານໄປຫາເຢເມນພວກປະທ້ວງ ໄດ້ພາກັນປິດລ້ອມສະຖານທູດແຫ່ງຕ່າງໆຂອງສະຫະລັດແລະ ປະເທດພັນທະມິດໂດຍພາກັນກ່າວປະນາມຮູບເງົາ ແລະພວກ ທີ່ເຂົາເຈົ້າຮູ້ສຶກວ່າ ບໍ່ໄດ້ດຳເນີນການ ຢ່າງພຽງພໍ ເພື່ອຍຸຕິການນຳເຜີຍແຜ່ຮູບເງົານີ້ ມີ ລາຍງານວ່າມີຜູ້ເສຍຊີວິດຢ່າງນ້ອຍ 2 ຄົນ ການປະທ້ວງທີ່ຮ້າຍແຮງຈຳນວນນຶ່ງແມ່ນມີຂຶ້ນໃນມື້ວັນສຸກວານນີ້ທີ່ນະຄອນຫຼວງຂອງ ຊູດານ ບ່ອນທີ່ຝູງຊົນຊຶ່ງມີຄວາມໂກດແຄ້ນໄດ້ປະທະກັບຕຳຫຼວດ ຫຼັງຈາກໄດ້ໂຮມຊຸມ ນຸມປະທ້ວງຢູ່ທີ່ສະຖານທູດສະຫະລັດ ອັງກິດ ແລະເຢຍຣະມັນ ພວກທີ່ເຫັນເຫດການ ເວົ້າວ່າ ມີຜູ້ເສຍຊີວິດຢ່າງນ້ອຍ 1 ຄົນ ຢູ່ນອກສະຖານທູດສະຫະລັດ ອີກຄົນນຶ່ງໄດ້ຖືກຂ້າຕາຍໃນການປະທ້ວງຢູ່ໃນພາກເໜືອຂອງປະເທດເລບານອນ ນອກ ນັ້ນ ພວກປະທ້ວງຍັງໄດ້ບຸກສະຖານທູດສະຫະລັດ ທີ່ນະຄອນຫຼວງຂອງຕູນີເຊຍ ແລະກໍ ຈູດໄຟເຜົາ ຂະນະດຽວກັນ ຢູ່ທີ່ທ່ານຖານທັບອາກາດແຫ່ງນຶ່ງຂອງສະຫະລັດນອກກຸງວໍຊິງຕັນ ປະທາ ນາທິບໍດີບາຣັກ ໂອບາມາ ແລະລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ກໍໄດ້ເຂົ້າຮ່ວມເປັນສັກຂີພິຍານແລະຫຼັງຈາກນັ້ນກໍໄດ້ກ່າວສັນລະເສີນ ຂະນະທີ່ສົບຂອງຊາວອາເມຣິກັນ 4 ຄົນທີ່ເສຍຊີວິດຢູ່ລີເບຍໃນຕົ້ນອາທິດນີ້ ສົ່ງມາເຖິງທີ່ ນັ້ນ ເອກອັກຄະລັດຖະທູດສະຫະລັດປະຈຳລີເບຍ ທ່ານ Christopher Stevens ແລະພະ ນັກງານຂອງທ່ານ 3 ຄົນ ໄດ້ເສຍຊີວິດທີ່ສະຖານກົງສຸນສະຫະລັດ ຢູ່ເມືອງ Benghazi ໃນມື້ວັນອັງຄານຜ່ານມາ ຫຼັງຈາກພວກປະທ້ວງທີ່ມີຄວາມໂກດແຄ້ນກ່ຽວກັບຮູບເງົາ ໄດ້ ພາກັນໂຈມຕີສະຖານກົງສຸນດັ່ງກ່າວ